Sąsieka

Sąsieka – Lietuvos susisiekimo ministerijos mėnesinis žurnalas, leistas 1927–1928 m. Kaune.

 Istorija 
1927 m. Nr. 6-7 ir 1928 m. Nr. 1 vadinosi „Sąsaika“. 24 puslapių leidinį spausdino Narkevičiaus ir Atkočiūno spaustuvė bei Raidės spaustuvė. Išėjo 19 numerių.

Iš pradžių daugiausia vietos skyrė geležinkelių transporto darbo klausimams. Vėliau spausdino straipsnius ir kelių tiesimo bei eksploatavimo, automobilių ir oro transporto, turizmo ir kt. temomis. Rašė apie užsienio patyrimą ir Lietuvos problemas. Skelbė oficialiąją informaciją ir dokumentus.

Iki 1928 m. Nr. 3 redagavo Jonas Augustaitis, vėliau – Kazys Puida. 

 Šaltiniai 

 Nuorodos 
 „Sąsieka“. E-paveldas.lt

Kategorija:Lietuvos žurnalai
Kategorija:Kauno spauda
Kategorija:Lietuvos transporto spauda